CELEX: 32010R1155
Language: bg
Date: 2010-12-01 00:00:00
Title: Регламент (ЕC) № 1155/2010 на Комисията от 1 декември 2010 година относно класирането на някои стоки в Комбинираната номенклатура

9.12.2010   
            
            
               BG
            
            
               Официален вестник на Европейския съюз
            
            
               L 324/42
            
         РЕГЛАМЕНТ (ЕC) № 1155/2010 НА КОМИСИЯТА
   от 1 декември 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 декември 2010 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Сложни артикули, направени от изкуствена черешова клонка и електрическо осветително тяло с електрически трансформатор. Тези компоненти са закрепени един за друг и изграждат практически неделимо цяло.
                  Изкуствената клонка наподобява естествен продукт (черешова клонка с цветове) и е изработена чрез сглобяване на различни части (кафява хартия, наподобяваща клонките, телове, които ги крепят, самозалепващи ленти, които ги държат заедно, бяла текстилна тъкан, имитираща венчелистчетата на цветовете, и малки пластмасови части за закрепване на цветовете). Частите са свързани, залепени и монтирани заедно.
                  В изкуствената клонка е вградена светеща гирлянда от електрически крушки, съдържаща 60 електрически микрокрушки. Електрическите крушки представляват плодниците на цветовете. Поради размера на електрическите крушки ефектът на осветяване е слаб. Електрическият проводник на светещата гирлянда, включваща електрическите микрокрушки, се закрива напълно от клонката. Останалият електрически проводник, дълъг няколко метра, излиза от основната клонка и завършва в електрически трансформатор.
                  Изделието не е снабдено с поставка, нито с приспособление, позволяващо неговото окачване. Предназначението му е да бъде поставен във ваза.
                  (изкуствена черешова клонка)
                  (Виж снимки № 654 А, Б и В) (1)
                  
               
               
                  6702 90 00
               
               
                  Класирането се определя от Общите правила 1, 3, буква б) и 6 за тълкуване на Комбинираната номенклатура и описанието на кодове по КН 6702 и 6702 90 00.
                  Изделието се състои от сложни артикули по смисъла на Общо правило 3, буква б). То е направено от изкуствени цветя по позиция 6702, електрическо осветително тяло от позиция 9405 и електрически трансформатор от позиция 8504. Електрическото осветително тяло е вградено в изкуствената клонка с цветове и изгражда неделимо цяло (вж. също обяснителните бележки към Хармонизираната система за Общо правило 3, буква б), (IX)).
                  Поради фактическите особености на изделието (изглежда като типично изкуствено цвете; електрическите крушки са малки и ефектът на осветяване е слаб), изделието е предназначено най-вече да бъде поставено във ваза и да украсява помещения като имитация на цветя. Осветяването е само допълнителен елемент, повишаващ декоративния ефект. Следователно изкуствената клонка с цветове е елементът, който придава на изделието неговата основна характеристика (декоративно изделие) по смисъла на Общо правило 3, буква б).
                  Изделието не може да бъде класирано като лампа по позиция 9405, защото не е предназначено главно за осветяване, например на помещение, нито е специална лампа (вж. също ОБ към ХС за позиция 9405, I, 1 и 3.
                  Изкуствената клонка с цветове наподобява естествения продукт (вж. също ОБ към ХС за позиция 6702, 1. Ето защо изделието следва да бъде класирано в позиция 6702 като „изкуствени цветя“.
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 Б
               
               
                  654 В
               
            
         (1)  Изображението е само за информация.